
2014-жылдын 29-майындагы Евразия экономикалык бирлиги жөнүндө Келишимге өзгөртүүлөрдү киргизүү тууралуу
 ПРОТОКОЛ 


Мындан ары мүчө мамлекеттер деп аталуучу Евразия экономикалык бирлигине мүчө мамлекеттер,
2014-жылдын 29-майындагы Евразия экономикалык бирлиги жөнүндө Келишимдин 115-беренесин жетекчиликке алып,
төмөнкүлөр жөнүндө макулдашышты:
1-берене
Товарларды экспорттоодо жана импорттоодо, жумуш аткарууда, кызмат көрсөтүүдө кыйыр салыктарды алуунун тартиби жана алардын төлөнүшүн контролдоо механизмдери жөнүндө протоколго (2014-жылдын 29-майындагы Евразия экономикалык бирлиги жөнүндө Келишимдин № 18 тиркемеси) төмөнкүдөй өзгөртүүлөр киргизилсин:
1) 14-пункт төмөнкүдөй мазмундагы абзац менен толукталсын:
«Бир мүчө мамлекеттин аймагынан чектери 2016-жылдын 1-июлуна карата Россия Федерациясында иштеген, Бирликтин бажы чек арасынын участоктору менен толук же жарым-жартылай дал келген эркин (атайын, өзгөчө) экономикалык зонанын (мындан ары – ЭЭЗ) аймагына товарларды импорттоодо, ЭЭЗдин резиденттери болуп саналган салык төлөөчүлөр тарабынан товарларды эсепке алуу күнүнө карата КНС ушул Протоколдун 19-пунктунун төртүнчү абзацына ылайык эсептелет жана төлөнөт. Эгерде көрсөтүлгөн товарлар эсепке алынган күндөн тартып 180 календардык күн аяктаган ай бүткөнгө чейин сатылбаса же КНСсыз сатылса, анда эсептелген КНС ЭЭЗдин резиденттери болуп саналган салык төлөөчүлөр тарабынан сатылбаган же КНСсыз сатылган импорттолгон товарлар бөлүгүндө төлөнүүгө тийиш. Мында алар эсепке алынган күндөн тартып 180 календардык күн аяктаган ай бүктөнгө чейин сатылбай калган же КНСсиз сатылган товарлар боюнча салыктык база ушул пунктка ылайык аныкталат.»;
2)  19-пункт төмөнкүдөй редакцияда баяндалсын:
«19. Маркалануучу акциздик товарлар боюнча акциздерди кошпогондо, кыйыр салыктар төмөнкү айдан кийинки айдын 20сынан кечиктирилбестен төлөнөт:
эгерде ушул пунктта башкача каралбаса, импорттолгон товарларды эсепке алган;
- төлөө мөөнөтү лизинг келишиминде (контрактта) каралган.
Бир мүчө мамлекеттин аймагынан ЭЭЗ аймагына импорттолгон жана аларды эсепке алган күндөн тартып 180 календардык күн аяктаган бүткөнгө чейин сатылбаган же КНСсиз сатылган товарлар боюнча КНСти төлөө бул товарларды эсепке алган күндөн тартып 180 календардык күн өткөн айдан кийинки айдын 20сынан кийинки күндөн кечиктирилбестен жүргүзүлөт.
Маркалануучу акциздик товарлар боюнча акциздерди төлөө мүчө мамлекеттин мыйзамдарында белгиленген мөөнөттө жүргүзүлөт»;
3) төмөнкү мазмундагы 201-пункт менен толукталсын:
«201. ЭЭЗнын резиденти болуп саналган салык төлөөчү ушул Протоколдун 20-пунктунда каралган салык декларациясын жана документтерди (ушул Протоколдун 20-пунктунун 2-пунктчасында каралган документтерден тышкары) импорттолгон товарлар эсепке алынган айдан кийинки айдын 20-күнүнөн кечиктирбестен берүүгө милдеттүү.
Мындан тышкары, ЭЭЗ резиденти болуп саналган салык төлөөчү ушул Протоколдун 20-пунктунда каралган салык декларациясын бир мүчө мамлекеттин аймагынан ЭЭЗ аймагына импорттолгон товарларды эсепке алган күндөн тартып 180 календардык күн аяктаган айдан кийинки айдын 20сынан кечиктирбестен берүүгө милдеттүү. Салык декларациясында алар эсепке алынган күндөн тартып 180 календардык күндүн ичинде сатылган жана (же) сатылбаган аталган импорттолгон товарлар жөнүндө маалыматтар чагылдырылууга тийиш. Сатылбаган же КНСсиз сатылган импорттолгон товарларга карата ЭЭЗдин резиденти болуп саналган салык төлөөчү салык декларациясы менен бирге салык органына импорттолгон товарлар боюнча КНСтин иш жүзүндө төлөнгөндүгүн ырастоочу банктын көчүрмөсүн же эгерде бул товарлар аймагына импорттолгон мүчө мамлекеттин мыйзамдарында каралган болсо, КНС төлөө боюнча салыктык милдеттенмелердин аткарылгандыгын ырастоочу башка документти берет. Товарларды башка мүчө мамлекеттин аймагынан бир мүчө мамлекеттин аймагына импорттоодо, ошондой эле мүчө мамлекеттин аймагына товарларды (жумуштарды, кызмат көрсөтүүлөрдү) сатууда ЭЭЗнын резиденти болуп саналган салык төлөөчүдө ашыкча төлөнгөн (өндүрүлгөн) салыктардын, жыйымдардын же кайтарылууга (эсепке алынууга) тийиш болгон кыйыр салыктардын суммасы болгон учурда, салык органы аймагына товарлар импорттолгон мүчө мамлекеттин мыйзамдарына ылайык аларды импорттолгон товарлар боюнча КНС төлөөнүн эсебине чегерүү жөнүндө чечим кабыл алат (чыгарат). Бул учурда импорттолгон товарлар боюнча КНСтин иш жүзүндө төлөнгөндүгүн ырастоочу банктын жазып берген көчүрмөсү (анын көчүрмөсү) берилбейт.».

2-берене

Ушул Протокол анын күчүнө кириши үчүн зарыл болгон мамлекеттик ички жол-жоболордун мүчө мамлекеттер тарабынан аткарылгандыгы жөнүндө акыркы жазуу жүзүндөгү кабарламаны дипломатиялык каналдар аркылуу депозитарий алган күндөн тартып күчүнө кирет.
Москва шаарында 2021-жылдын «8» февралында орус тилинде бир түп нускада түзүлдү.
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуп, анын күбөлөндүрүлгөн көчүрмөсүн ар бир мүчө мамлекетке жөнөтөт.

